Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 22 ก.พ.65
Daily Focus - บล.ฟินันเซีย ไซรัส ประจำวันที่ 22 ก.พ.65
22 ก.พ. 2565

บล.ฟินันเซีย ไซรัส คาด SET Index วันนี้มีแนวโน้มอ่อนตัวลงทดสอบแนวรับหลักบริเวณ 1,680+- จุดจากบรรยากาศการลงทุนที่เป็นลบอย่างหนักหลังรัสเซียรองรับเอกราช 2 แคว้นกบฎของยูเครน ทำให้ชาติตะวันตกประกาศคว่ำบัตรรัสเซียทันที กดดันเม็ดเงินไหลออกจากหุ้นอย่างหนักเข้าหาพันธบัตร รวมถึง Commodity
โดยราคาน้ำมันดิบไต่ระดับขึ้นและทองคำพุ่งแรงทะลุ US$1,900 ต่อออนซ์ ส่วนในประเทศมีปัจจัยกดดันเล็กน้อยจาก COVID-19 ที่เร่งตัวและสธ.ยกระดับการเตือนสู่ระดับ 4 อย่างไรก็ตามเรามองว่าจากสถานการณ์ยูเครนปัจจุบันยังไม่กระทบกับไทย รวมถึงคาดว่าภาครัฐจะไม่มีมาตรการคุมเข้ม COVID-19 เหมือนในไตรมาส 2-3/64 ทำให้ผลกระทบทางเศรษฐกิจจำกัด และคาดทยอยฟื้นตัวได้ในปีนี้ หุ้น Domestic และ Value Play โดยเฉพาะกลุ่มพลังงาน ธนาคาร ค้าปลีก อสังหาฯ ที่มีกำไรไตรมาส 4/64 แข็งแกร่งและ PER/PBV ไม่สูงคาดยังเคลื่อนไหวแข็งกว่าตลาด
สำหรับหุ้นเด่นวันนี้ : CHG แนะนำ “ซื้อ” ราคาเป้าหมายจาก FSSIA ที่ 4.70 บาท คาดกำไรไตรมาส 4/64 ยังแข็งแกร่ง ลดลง 21% จากไตรมาสก่อน, เพิ่มขึ้น 388% จากปีก่อน หนุนทั้งปี 2564 โต 314% จากปีก่อน จากรายได้เกี่ยวเนื่อง COVID-19 ที่พุ่งตามการระบาด
ทั้งนี้ ปี 2565 แม้คาดกำไร ลดลง 55% จากปีก่อน แต่ยังสูงกว่าก่อน COVID-19 ถึง 128% ขณะที่ Valuation ปัจจุบันเทรด PER ปี 2565 เพียง 21 เท่า (ไม่รวมรายได้ COVID-19 อยู่ที่ 27 เท่า) ต่ำกว่าค่าเฉลี่ยในอดีตที่ 35 เท่า แนวรับ 3.20//3.10 บาท แนวต้าน 3.80//3.40-3.50 บาท